البارح فبيان الديوان الملكي اعطى الملك محمد السادس تعليماته لوزير الداخلية “قصد القيام بالتحريات اللازمة على الصعيد الوطني، بشأن المسؤولين التابعين لوزارة الداخلية بالإدارة الترابية على مختلف درجاتهم. كما وجه جلالته الرئيس الأول للمجلس الأعلى للحسابات، للانكباب على دراسة وتقييم عمل المجالس الجهوية للاستثمار”. هاد الشي كيعني ان زلازل اخرى جاية وماشي غير فجهة تطوان طنجة الحسيمة. وهاد الشي واضح فبيان الديوان الملكي “وتجدر الإشارة إلى أن هذه القرارات الملكية تندرج في إطار سياسة جديدة، لا تقتصر على منطقة الحسيمة فقط، وإنما تشمل جميع مناطق المغرب، وتهم كل المسؤولين على اختلاف مستوياتهم، في نطاق إعمال مبدأ ربط المسؤولية بالمحاسبة، وتحفيز المبادرات البناءة، وإشاعة قيم الوطنية الحقة والمواطنة الملتزمة بخدمة الصالح العام”، نبقاو فجهة الحسيمة. دابا الملك عطى تعليماته من وزير الداخلية وخاص لفتيت يحاسب والي الجهة اليعقوبي والعمال والمنتخبين وديال الاستثمار ومن بعد المنتخبين كيف كينص القانون التنظيمي وينفد فكل واحد قصر مسطرة العفو. هاد الشي يقدر يشمل رئيس الجهة ورؤساء الجماعات والمجالس الاقليمية ايلى تبث بالفعل عندهم تقصير. تقرير المجلس الاعلى للحسابات اللي قدمو ادريس جطو حول “منارة المتوسط” البارح امام الملك كيبين باللي كان هناك تقصير. الكورة عند لفتيت واش يقدر يدير هاد الشي ولا غادي يخاف ويضرب هاد الزلزال اللي دارو الملك فزيرو 
الزلزال مدمر تابعو زلازل اخرى غادية تضرب والي طنجة وبعض العمال وواصلة للمنتخبين فجهة الحسيمة وما غادية تزگل حد. بزز من لفتيت خاصو يطير الريوس اللي لعبات دور سلبي فحراك الريف